

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

ODBOR ZA STATUT I POSLOVNIK

KLASA: 024-05/23-10/2

URBROJ: 238-10-01/23-31

Ivanić-Grad, 13. listopada 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o izmjenama Poslovnika Gradskog vijeća Grada Ivanić-Grada**

Poštovani,

Temeljem članka 51. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), Odbor za statut i poslovnik Gradskog vijeća Grada Ivanić-Grada utvrdio je prijedlog

**O D L U K E**

**o izmjenama Poslovnika Gradskog vijeća Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

PREDSJEDNIK ODBORA ZA STATUT I POSLOVNIK:

Željko Pongrac, pravnik kriminalist

Na temelju članka 33. i članka 37. stavka 5. i 6. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_ 2023. godine donijelo je

**O D L U K U**

**o izmjenama Poslovnika Gradskog vijeća Grada Ivanić-Grada**

Članak 1.

U Poslovniku Gradskog vijeća Grada Ivanić-Grada („Službeni glasnik Grada Ivanić-Grada“, broj 02/21) članak 65. stavak 1. mijenja se i glasi:

„Članak 65.

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice se iznimno mogu održavati elektroničkim putem (putem audio i/ili videokonferencije) ili kombinirano uz prisustvovanje pojedinog člana Gradskog vijeća sjednici putem audio i/ili videokonferencije. O načinu održavanje sjednice Gradskog vijeća u slučaju nastupanja posebnih okolnosti odlučuje predsjednik Gradskog vijeća.“.

Stavak 2. i 3. brišu se.

Članak 2.

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Poslovnika Gradskog vijeća Grada Ivanić-Grada |
| **PRAVNI TEMELJ:** | Na temelju članka 33. i članka 37. stavka 5. i 6. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 33. i članka 37. stavka 5. i 6. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 33. Zakona o lokalnoj i područnoj (regionalnoj) samoupravi propisano je da se način rada predstavničkog tijela uređuje poslovnikom predstavničkog tijela te da se poslovnik donosi većinom glasova svih članova predstavničkog tijela.

Odredbom članka 37. stavka 5. Zakona o lokalnoj i područnoj (regionalnoj) samoupravi propisano je da se sjednice predstavničkih tijela iznimno, u slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti mogu održavati elektroničkim putem. Odredbom stavka 6. istoga članka propisano je da će se poslovnikom o radu predstavničkog tijela urediti osiguranje praćenja rasprave i sudjelovanje u radu i odlučivanju.

Gradsko vijeće Grada Ivanić-Grada je na 36. sjednici, održanoj 11. ožujka 2021. godine, donijelo Poslovnik Gradskog vijeća Grada Ivanić-Grada (Službeni glasnik Grada Ivanić-Grada, broj 02/21). Odredbom članka 65. Poslovnika Gradskog vijeća Grada Ivanić-Grada propisano je da u slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti sjednice se iznimno mogu održavati elektroničkim putem (putem videokonferencije, izjašnjavanjem putem elektroničke pošte odnosno korištenjem drugih tehnologija za održavanje sastanaka na daljinu). Ako se sjednica po odluci predsjednika Gradskog vijeća održava izjašnjavanjem elektroničkom poštom, predsjednik u pozivu određuje dan i vrijeme održavanja sjednice, dan i vrijeme u kojem se dostavljaju amandmani i u kojem se ovlašteni predlagatelj izjašnjava o amandmanima. U slučaju održavanja sjednice elektroničkim putem vijećnici glasaju izjašnjavanjem u poruci elektroničke pošte ili na obrascu za glasovanje koji se dostavlja elektroničkim putem ili osobno službeniku nadležnog upravnog odjela koji sastavlja zapisnik sa sjednice Gradskog vijeća. Navedeno nije u potpunosti u skladu sa odredbom članka 37. stavka 5. Zakona o lokalnoj i područnoj (regionalnoj) samoupravi. Naime, sukladno uputi Ministarstva pravosuđa i uprave od 20. srpnja 2023. godine, KLASA: 024-04/23-01/18, URBROJ: 514-07-04-02/04-23-01, o održavanju sjednica predstavničkih tijela elektroničkim putem, ističe se kako svako ograničavanje prava i dužnosti izabranih predstavnika mora imati objektivno i razumno opravdanje. Održavanje elektroničkih sjednica u uvjetima koji ne predstavljaju posebne okolnosti u smislu članka 37. stavka 5. Zakona o lokalnoj i područnoj (regionalnoj) samoupravi, kao i glasovanje isključivo putem e-maila nije u skladu sa zakonom. Održavanje elektroničkih sjednica putem e-maila (elektroničkom poštom) nije u skladu sa zakonom jer ne omogućuje realizaciju načela usmene rasprave i javnog glasovanja u realnom vremenu. Ako su ispunjeni zakonski uvjeti za održavanje sjednica elektroničkim putem, a to je u slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja posebnih okolnosti (kao što je to bio slučaj epidemije bolesti COVID-19), to je moguće ostvariti audio i/ili videokonferencijskim putem, no ne i putem e-maila (elektroničkom poštom). Slijedom navedenoga, odredbu članka 65. Poslovnika Gradskog vijeća Grada Ivanić-Grada bilo je potrebno uskladiti sa zakonom.

Za provedbu ove Odluke potrebno je osigurati dodatna sredstva u proračunu Grada Ivanić-Grada za 2023. godinu.

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.